മുസ്ലിം ലീഗിന്റെ സഹകരണം എടുത്തുപറഞ്ഞ് തോമസ് ഐസക് കെപി മറിയുമ്മയുടെ ഇടപെടലും... മലപ്പുറം: മുസ്ലിം ലീഗിനെയും വനിതാ ലീഗ് നേതാവും മലപ്പുറം ജില്ലാ പഞ്ചായത്ത് പ്രസിഡന്റുമായിരുന്ന അഡ്വ. കെപി മറിയുമ്മയെയും പ്രകീര്ത്തിച്ച് മുന് ധനമന്ത്രി തോമസ് ഐസക്. ജനകീയാസൂത്രണത്തിന്റെ ആദ്യ നാളുകളില് മലപ്പുറം ജില്ലയില് നിന്ന് ലഭിച്ച സ്വീകാര്യത എടുത്തു പറയുകയായിരുന്നു അദ്ദേഹം. മുസ്ലിം ലീഗ് രാഷ്ട്രീയ അഭിപ്രായ വ്യത്യാസങ്ങള് മാറ്റിവച്ച് ജനകീയാസൂത്രണത്തോട് സഹകരിച്ച കാര്യവും ഐസക് ഓര്ത്തെടുക്കുന്നു. ജനകീയാസൂത്രണ പദ്ധതിയുമായി ബന്ധപ്പെട്ട് സോഷ്യല് മീഡിയയില് അദ്ദേഹം എഴുതിയ കുറിപ്പിലാണ് മലപ്പുറം ജില്ലയിലെ കാര്യങ്ങള് എടുത്തു പറഞ്ഞത്. അഡ്വ. കെപി മറിയുമ്മയുടെ ഇടപെടലുകളും തോമസ് ഐസക് ഓര്ക്കുന്നു. മുസ്ലിം ലീഗും പദ്ധതിയുമായി സഹകരിച്ചു. ലീഗ് പ്രവര്ത്തകര് ആവേശത്തോടെ പങ്കാളികളായി. ജില്ലാ പഞ്ചായത്ത് നടപ്പാക്കിയ വിജയഭേരി പദ്ധതി സംബന്ധിച്ചും തോമസ് ഐസക് വിശദീകരിച്ചു. വിദ്യാഭ്യാസ രംഗത്ത് സമൂലമായ മാറ്റങ്ങള് വരുത്തിയ പദ്ധതിയായിരുന്നു വിജയഭേരി. മലപ്പുറം ജില്ലാ പഞ്ചായത്ത് എന്നും ഓര്മിക്കപ്പെടുക വിജയഭേരി പദ്ധതിയുടെ പേരിലാണെന്നും ഐസക് പറയുന്നു. വിദ്യാഭ്യാസ മേഖലയുടെ അവസ്ഥ മനസിലാക്കാന് ജില്ലാ പഞ്ചായത്ത് പഠനം നടത്തി. ഭൗതിക സൗകര്യങ്ങള് വിപുലീകരിക്കാന് തീരുമാനിച്ചു. വിദ്യാഭ്യാസ രംഗത്ത് മലപ്പുറം മറ്റു ജില്ലകള്ക്കൊപ്പമെത്താന് ഈ പദ്ധതി ഏറെ ഗുണം ചെയ്തുവെന്നും ഐസക് പറയുന്നു. പാലിയേറ്റീവ് രംഗത്ത് ജില്ലാ പഞ്ചായത്ത് നടത്തിയ ഇടപെടലുകളും അദ്ദേഹം വിശദീകരിച്ചു. പാലിയേറ്റീവ് പ്രവര്ത്തനങ്ങള്ക്ക് ഫണ്ട് നീക്കിവെക്കാന് അനുമതിയുണ്ടായിരുന്നില്ല. മറിയുമ്മ തിരുവനന്തപുരത്തെത്തി ചര്ച്ച നടത്തി. തുടര്ന്നാണ് പ്ലാന് ഫണ്ട് പാലിയേറ്റീവ് പ്രവര്ത്തനങ്ങള്ക്ക് വിനിയോഗിക്കാമെന്ന് തീരുമാനമെടുത്തത്. പാലിയേറ്റീവ് സൊസൈറ്റി പിന്നീട് ഹോംകെയര് പ്രവര്ത്തനവും കിഡ്നി വെല്ഫെയര് സൊസൈറ്റിയുമൊക്കെയായി വികസിച്ചു. ഇന്ന് പാലിയേറ്റീവ് രംഗത്ത് കേരളത്തില് മുന്നില് നില്ക്കുന്ന ജില്ലകളിലൊന്ന് മലപ്പുറമാണെന്നും തോമസ് ഐസക് പറയുന്നു. തോമസ് ഐസകിന്റെ ഫേസ്ബുക്ക് കുറിപ്പ് വായിക്കാം... ജനകീയാസൂത്രണജനകീയചരിത്രം 112 പ്രമുഖ വനിതാ ലീഗ് നേതാവായിരുന്ന അഡ്വ. കെ.പി. മറിയുമ്മയായിരുന്നു മലപ്പുറം ജില്ലാ പഞ്ചായത്ത് പ്രസിഡന്റ്. ഇന്ത്യന് യൂണിയന് മുസ്ലിം ലീഗ് വനിതാ വിഭാഗത്തിന്റെ മലപ്പുറം ജില്ലാ സെക്രട്ടറിയായിരുന്നു. കേരള സ്റ്റേറ്റ് വിമന് ഡെവലപ്പ്മെന്റ് കോര്പ്പറേഷന്, റൂറല് വിമന്സ് ഇലക്ട്രോണിക്സ് ഇന്ഡസ്ട്രിയല് കോഓപ്പറേറ്റീവ് ഫെഡറേഷന് എന്നിവയുടെ ഡയറക്ടര് ആയും പ്രവര്ത്തിച്ചിട്ടുണ്ട്. ഫറൂഖ് കോളേജില് നിന്നും ബിരുദം നേടി. പിന്നീട് നിയമപഠനം. 1977 മുതല് തിരൂര് കോടതിയില് പ്രാക്ടീസ് ചെയ്യുകയായിരുന്നു. ജില്ലാ കൗണ്സിലിലേയ്ക്കാണ് ആദ്യം മത്സരിക്കുന്നത്. ജില്ലാ പഞ്ചായത്തിലേയ്ക്കു വേങ്ങര മണ്ഡലത്തില് നിന്നും വിജയിച്ചു. മലപ്പുറം ജില്ലയിലെ ഭൂരിപക്ഷം തദ്ദേശഭരണ സ്ഥാപനങ്ങളും ലീഗിന്റെ നിയന്ത്രണത്തിലായിരുന്നു. രാഷ്ട്രീയ അഭിപ്രായവ്യത്യാസങ്ങള് എന്തുതന്നെയായിരുന്നാലും തങ്ങളുടെ നിയന്ത്രണത്തിലുണ്ടായിരുന്ന തദ്ദേശഭരണ സ്ഥാപനത്തിലേയ്ക്ക് ഒരുകാലത്തും ഇല്ലാത്തവണ്ണം അധികാരവും പണവും നല്കുന്ന ഒരു പരിപാടിയെന്ന നിലയില് ലീഗ് ജനകീയാസൂത്രണത്തോട് പൂര്ണ്ണമായി സഹകരിക്കുകയായിരുന്നു. പ്രാദേശികാടിസ്ഥാനത്തില് അണികള് ആവേശത്തോടെ ജനകീയാസൂത്രണത്തില് പങ്കെടുക്കുന്ന സാഹചര്യവുമായിരുന്നു. അതേസമയം, പ്രതിപക്ഷ പാര്ട്ടിയെന്ന നിലയില് സര്ക്കാര് പരിപാടിയോടു വിമര്ശനപരമായ ഒരു സമീപനം സ്വീകരിക്കുകയും വേണം. ഈയൊരു റോളാണ് പ്രത്യക്ഷത്തില് കര്ക്കശക്കാരിയായി മറിയുമ്മയ്ക്കു നിര്വ്വഹിക്കാനുണ്ടായിരുന്നത്. സംസ്ഥാനതലത്തിലുള്ള യോഗങ്ങളില് ലീഗിന്റെ പഞ്ചായത്ത് പ്രസിഡന്റെന്ന നിലയില് അവരുടെ നിലപാടുകള് പ്രത്യേകം ശ്രദ്ധിക്കപ്പെട്ടു. വ്യക്തിപരമായി അഴിമതിക്കെതിരെ കര്ക്കശ നിലപാടെടുത്തിരുന്നു എന്നതും അവരുടെ പ്രത്യേകതയായി അടുത്തറിയുന്നവര് പറയാറുണ്ട്. പിസി ചാക്കോയ്ക്ക് സുധാകരന്റെ ഷോക്ക് ട്രീറ്റ്മെന്റ് ഒരു വിഭാഗം കോണ്ഗ്രസിലേക്ക്, നീറിപ്പുകഞ്ഞ് എന്സിപി മലപ്പുറം ജില്ലാ പഞ്ചായത്ത് എന്നും ഓര്മ്മിക്കപ്പെടുക വിജയഭേരിയുടെ പേരിലാണ്. ജില്ലാ പഞ്ചായത്തിന് ഹൈസ്കൂളുകളും ഗ്രാമപഞ്ചായത്തുകള്ക്കും പ്രൈമറി, അപ്പര്പ്രൈമറി സ്കൂളുകളും കൈമാറിക്കിട്ടി. ജില്ലയിലെ വിദ്യാഭ്യാസത്തിന്റെ അവസ്ഥ മനസ്സിലാക്കുന്നതിനായുള്ള ഒരു പഠനം നടത്തുകയാണ് ജില്ലാ പഞ്ചായത്ത് ആദ്യം ചെയ്തത്. സമഗ്ര വിദ്യാഭ്യാസ പദ്ധതി എന്നായിരുന്നു പദ്ധതിയുടെ പേര്. ധനമന്ത്രിയാരുന്ന ടി. ശിവദാസമേനാണ് പഠനരേഖ പുറത്തിറക്കിയത്. ഇതിന്റെ തുടര്ച്ചയായി രൂപംകൊണ്ട വിജയഭേരി പദ്ധതിയില് എല്ലാതട്ടു തദ്ദേശഭരണ സ്ഥാപനങ്ങളും പങ്കാളികളായി. സ്കൂളുകളിലെ ഭൗതികസൗകര്യങ്ങള് പരിതാപകരമായിരുന്നു. എല്ലാ ഹൈസ്കൂള് കെട്ടിടങ്ങളും നവീകരിക്കുന്നതിനുള്ള തീരുമാനമെടുത്തു. കോസ്റ്റിഫോര്ഡിനെയാണ് ഇതിനു ചുമതലപ്പെടുത്തിയത്. ഇന്ന് 25 വര്ഷം പിന്നിടുന്നവേളയില് പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി ജില്ലയിലെ എല്ലാ സ്കൂളുകള്ക്കും തിരിച്ചറിയാനാവാത്ത ഒരു ഭാവപകര്ച്ചയാണ് ഉണ്ടായിട്ടുള്ളത്. ഗുണനിലവാരം ഉയര്ത്തുന്നതിനുള്ള പ്രത്യേക സ്കീമുകളും വിജയഭേരിയുടെ ഭാഗമായിരുന്നു. മറിയുമ്മയുടെ കാലത്തു തുടങ്ങിവച്ച വിജയഭേരി പിന്നീടു മുടക്കമില്ലാതെ കഴിഞ്ഞ 25 വര്ഷവും തുടര്ന്നു. പൊതു വിദ്യാഭ്യാസ പരീക്ഷകളില് ഏറ്റവും പിന്നില് നിന്നിരുന്ന മലപ്പുറം ജില്ല മറ്റെല്ലാ ജില്ലകള്ക്കുമൊപ്പം ഉയര്ന്നു. ഇക്കാലത്തെ മറ്റൊരു ശ്രദ്ധേയമായ ഇടപെടല് ജില്ലയിലാകെ കമ്ബ്യൂട്ടര് സാക്ഷരതക്ക് തുടക്കമിട്ടതാണ്. വിവാഹിതരാകാന് ഉറപ്പിച്ചിരുന്നു അവര്... നടിയുടെ അവസാന യാത്ര നദിയില് വീണ കാറിന്റെ ഡോര് ലോക്കായി മലപ്പുറം ജില്ലാ പഞ്ചായത്തിന്റെ മറ്റൊരു നൂതന ഇടപെടല് പാലിയേറ്റീവ് രംഗത്തായിരുന്നു. പാലിയേറ്റീവ് പ്രവര്ത്തനങ്ങള്ക്ക് ഫണ്ട് നീക്കിവയ്കാന് അനുവാദമുണ്ടായിരുന്നില്ല. അഡ്വ. മറിയുമ്മ പ്രോജക്ടുമായി തിരുവന്തപുരത്തു വന്ന് ഞാനുമായി വിശദമായി ചര്ച്ച ചെയ്തതു ഓര്ക്കുന്നുണ്ട്. കാരണം കൊടുങ്ങല്ലൂരില് നിന്നും റ്റി.എന്. ജോയിയുടെ നേതൃത്വത്തില് ഇതുപോലെ മറ്റൊരു സംരംഭവുംകൂടി ഞങ്ങളുടെ മുന്നിലുണ്ടായിരുന്നു. ഈ ചര്ച്ചകളുടെ അടിസ്ഥാനത്തിലാണ് പ്ലാന് ഫണ്ട് പാലിയേറ്റീവ് പ്രവര്ത്തനങ്ങള്ക്കു വിനിയോഗിക്കാമെന്ന തീരുമാനമെടുത്തത്. മഞ്ചേരിയില് പ്രവര്ത്തിച്ചിരുന്ന അബ്ദുറഹ്മാന് ഡോക്ടര് ചെയര്മാനായ പാലിയേറ്റീവ് സൊസൈറ്റിക്ക് ആംബുലന്സടക്കം നല്കിക്കൊണ്ടാണ് ജില്ലാ പഞ്ചായത്തിന്റെ പാലിയേറ്റീവ് പ്രവര്ത്തനങ്ങള്ക്കു തുടക്കംകുറിച്ചത്. പിന്നീട് ഹോംകെയര് പ്രവര്ത്തനവും തുടര്ന്ന് പരിരക്ഷയുമായി വികസിച്ചു. കിഡ്നി വെല്ഫയര് സൊസൈറ്റി ആരംഭിച്ചതും ഒമ്ബതാം പദ്ധതിക്കാലത്താണ്. ഇന്നു പാലിയേറ്റീവ് പ്രവര്ത്തനങ്ങളില് സംസ്ഥാനത്ത് ഏറ്റവും മുന്നില് നില്ക്കുന്ന ജില്ലകളിലൊന്നാണ് മലപ്പുറം. 2000ലാണ് ജില്ലാ പദ്ധതി തയ്യാറാക്കുന്നതിനുള്ള പ്രവര്ത്തനങ്ങള് ആരംഭിച്ചത്. ഏറെ താല്പ്പര്യത്തോടെ ജില്ലാതല കൂടിയിരുപ്പുകളൊക്കെ നടത്തുന്നതില് നേതൃത്വപരമായപങ്കാണ് അവര് വഹിച്ചത്. ഹജ്ജിനു പേയതിനാല് അതിന്റെ പ്രവര്ത്തനങ്ങള് മുന്നോട്ട് കൊണ്ടുപോയത് വൈസ് പ്രസിഡന്റായ എം.സി. മുഹമ്മദ് ഹാജിയാണ്. ഭൂരിപക്ഷം റിസോഴ്സ്പേഴ്സണ്സും ലീഗില് നിന്നായിരുന്നെങ്കിലും നേതൃത്വത്തില് നിര്ണ്ണായകമായ പങ്ക് പരിഷത്ത് പ്രവര്ത്തകര്ക്ക് ഉണ്ടായിരുന്നു. ഇവരോടൊക്കെ പൂര്ണ്ണമായും സഹകരിച്ചുകൊണ്ടുതന്നെയാണ് ജില്ലാ പഞ്ചായത്തിന്റെ പ്രവര്ത്തനങ്ങള് മുന്നോട്ടു നീങ്ങിയത്. source: oneindia.com